Atenes: calorosa i caòtica. – Traveling duckies\nEl mes passat us parlàvem del somni que vam viure aquest estiu a Creta, on cada moment va ser impressionant en tots els sentits, oi? Doncs bé, ara toca la segona part del viatge, quan vam fer parada a Atenes, on hi vam passar dos dies més la tarda del dia d’arribada. El vol d’Heràklion a Atenes el vam fer amb una companyia lowcost anomenada Volotea i va ser ràpid i sense incidències.\nAl aterrar a la capital grega i començar a mirar com havíem d’arribar a l’apartament van començar els mal de caps (en aquesta ocasió anàvem zero preparats)… Al cercar l’apartament d’Atenes, una de les coses que vaig creure requisit era que estigués a prop de la plaça Syntagma així que, sabent això, en Pere va buscar un apartament que ens agradés prou i complís aquest requisit. L’escollit va ser un apartament súper mono que ens va enamorar des de que vam veure les fotos de la paret de pedra del menjador i l’habitació (el podeu veure aquí). No vam mirar res més, total, entrava al nostre pressupost, era xulíssim i a prop d’on volíem… perfecte!\nFins que al buscar com arribar-hi vam descobrir que la ubicació no era la que crèiem i que estava bastant allunyat de la zona cèntrica, concretament a una hora i tres minuts caminant, segons Google maps. Per anar-hi de fet, la via més ràpida era agafant el metro i un autobús, resultant un trajecte de 30 minuts. No ens ho podíem creure… si quan ho vam buscar pensàvem que era a prop del centre, com podia ser tanta diferència? Vam fer mig camí de morros l’un amb l’altre per no haver buscat bé l’apartament. Al sortir de la parada de metro es va posar a diluviar de mala manera i ens vam aixoplugar a una cafeteria durant més de mitja hora, molls, enfadats i cansats fins que, veient que no parava de ploure, vam decidir anar a buscar l’autobús sota la pluja, carregant les maletes i amb l’aigua fins als turmells (va ploure una barbaritat… sort que ens vam posar les xancles).\nPer fi vam arribar a l’apartament, on ens va rebre la propietària i ens el va ensenyar. Val a dir que la relació qualitat-preu era molt bona i que l’apartament era una monada. Ens vam adonar que a Atenes hi ha dos carrers que es diuen Apostolou Pavlou, i que un d’ells està al centre i l’altre al barri d’Agios Dimitrios, on era l’apartament… ja és casualitat! Com que l’apartament ens va agradar molt, vam decidir no veure-ho com a un punt negatiu i anar a fer un tomb per trobar algun súper on fer la compra, ja que alguns àpats els faríem a casa. El barri es veia molt residencial i tenia bastantes botiguetes i locals gens turístics. El primer súper al que vam entrar ens va sorprendre per la poca quantitat de productes que tenia. Les estanteries estaven quasi totes buides! Abans de comprar-hi res (l’únic que podríem haver comprat allà era una pizza i un paquet de galetes… no hi havia RES!) vam decidir mirar a algun altre lloc i el proper supermercat ja vam poder trobar-hi coses. Fins i tot tenien cervesa Estrella Damm. Ja amb la compra feta, vam posar-nos còmodes, vam fer el sopar i vam veure una peli i planificar l’endemà.\nEl primer dia el vam dedicar a veure l’acròpoli, que ens va encantar tot i que hi hagués tant de turista. A part, vam veure alguns llocs del centre i vam dinar menjar grec en un restaurant proper a l’acròpoli que ens va agradar bastant. Per la tarda vam anar a veure l’estadi de l’equip de futbol Panathinaikos, que estava tancat i només vam poder veure per fora i visitar la botiga. Allà en Pere es va comprar una samarreta tirada de preu, ja que estaven fent un canvi de sponsor i pel que semblava, volien treure’s l’estoc del material de la temporada abans de portar el nou gènere.\nL’últim dia vam llevar-nos més tard i vam preparar les maletes. L’apartament el vam deixar al matí i per sort, vam trobar unes consignes al costat de la plaça sintagma on poder deixar les maletes per 3 euros al dia. Vam seguir voltant pel centre, vam dinar, vam anar a veure un parc d’on ens van fer fora perquè feia vent (¿?) i vam anar l’estadi Panathinaikó.\nVisitar el centre i els llocs culturals d’Atenes ens va agradar molt, però crec que els dos dies sencers se’ns van fer llargs. Durant massa estona no sabíem on anar ni què fer, i amb la calor que feia només teníem ganes de descansar a algun lloc on s’estigués ben fresquet… malgrat que pequéssim de guiris, vam passar molta estona a un Starbucks, fent temps, rient i xerrant, tot allargant el cafè!\nA la tarda ja vam recollir les maletes i vam anar cap a l’aeroport, que ens va semblar un desastre total. La part de fora, abans de passar el control, és molt moderna i té un munt de botigues, però un cop passes pel control l’aeroport és caòtic: a mig fer, en obres inconcluses i sense quasi cap servei. Hi havia tres bars, dels quals només un estava obert i un duty free que estava tancat. Amb la tornada vam tenir mala sort i Vueling va enrederir el nostre vol 5 hores, així que vam arribar a Barcelona a les tantes de la matinada i baldats.\nAixí doncs, aquest viatge va tenir dues parts diferenciades: l’idíl·lica i perfecta estança a Creta i el desordre i desastre d’Atenes. Per sort, de tots els viatges acabem traient-ne bons records i conclusions, ja que anar junts al cap i a la fi és el que més ens agrada.\nD’Atenes ens quedem amb els riures, les visites culturals, les cariàtides de l’Erectèon, els gatets i les estones de fugir de la calor passant l’estona junts a cafès i bars. En recordarem la mala bava de la gent, tant diferent al caràcter dels cretencs, l’horrible aeroport i les hores d’espera i que, si haguéssim de tornar, amb un dia per veure els llocs importants de la ciutat ja en tindríem prou.\nCretaDiaris de viatgesEuropaGrècia


Entitats Col·laboradores - FotoColectania\nLa Fundació Banc Sabadell es va constituir com a fundació privada l’any 1994 amb la intenció d’estimular l’excel·lència i promoure el coneixement i la cultura.\nL’objectiu de la Fundació és promoure activitats de divulgació, formació i investigació en els àmbits educatiu, científic i cultural, així com fomentar el talent jove i donar-li suport. Al llarg de la seva trajectòria, ha contribuït a impulsar activitats en aquests àmbits i també s’ha consolidat com a organitzadora dels prestigiosos guardons Premi Fundació Banc Sabadell a la Investigació Biomèdica i Premi Fundació Banc Sabadell a la Investigació Econòmica.\nComercialitza 175.000 ampolles d'oli que procedeixen de les finques de Girona i Mallorca, DAURO i AUBOCASSA, respectivament, sota la mateixa filosofia que el vi quant a producció: buscar l'excel·lència en cadascun dels passos del procés. En el marc de la seva estratègia empresarial, ha dissenyat des de l'any 1998, una política de suport a la investigació científica, desenvolupament i innovació tecnològica com a via cap a la millora contínua de la seva competitivitat i creixement, fruit de la qual s'han definit i desenvolupat plans triennals successius d'I+D+i.\nSBG Bróker és una corredoria d'assegurances formada per un grup de professionals, amb més de 25 anys d'experiència en el sector. La incorporació del coneixement a la gestió, la metodologia i la innovació tecnològica milloren el temps de resposta, creant valor per als seus clients. La vocació de servei permanent i personalitzat, els posiciona com un referent professional.


Blanes-Leicester - Diari de Girona\njosep alum 08.12.2020 | 23:44\nEscoltar al blanenc Salvador Macip, metge, genetista, professor de l´anglesa Universitat de Leicester (també de la UOC) i escriptor, em reconforta. I no pas perquè les seves afirmacions, consideracions, recomanacions sobre l´actual pandèmia siguin més optimistes que les d´altres experts. Senzillament perquè traspuen coneixement, però alhora, sinceritat. Perquè les seves respostes tenen la consistència del científic que coneix el tema de primera mà. Perquè intenta explicar realitats i no desitjos. I perquè, a diferència de molts polítics i els seus assessors, les seves explicacions no estan mediatitzades per factors, pressions i biaixos extrasanitaris.\nEl vaig escoltar des de la boirosa Leicester, on resideix (com deu enyorar alguns dies l´assolellat passeig de Mar de Blanes), i el que va dir estava impregnat de sentit comú, de seny i, sobretot, de cautela malgrat sembla que estiguem sortint del segon rebrot. Aconsellava no abaixar la guàrdia, ni durant aquestes festes de Nadal ni durant els mesos que trigarem a tenir un nombre significatiu de persones vacunades. No veia gens assenyat deixar els nens fora del recompte a l´hora d´establir grups per compartir trobades i/o celebracions. Es preguntava fins quina edat els nens són nens (?). Desaconsellava les visites familiars durant les festes, sobretot quan hi ha gent gran (així ho farà ell, tot i que fa mesos que no veu els seus pares). I matisava la situació actual de les vacunes. Unes vacunes que, segons ell, quan arribin no constituiran el final sinó el principi del final. I que caldrà veure com respon la ciutadania en països lliures i democràtics davant la no obligatorietat de vacunar-se.\nHe reflexionat sobre tot això caminant per l´esmentat passeig de Mar blanenc. Un passejada que per deformació professional he acabat transformant en una investigació sobre com compleixen les normatives els establiments de restauració novament oberts. El que he vist no ha estat gaire engrescador. Hi ha molts locals en què les mampares de plàstic de les terrasses no permeten una ventilació prou correcta dels espais. Abans que terrasses semblen hivernacles. En dues o tres que actualment s´han posat de moda, la impressió és que hi havia massa gent i massa junta. En algunes taules s´hi aplegaven grups de cinc, sis i set joves! No diu la ?normativa que només n´hi ha d´haver quatre per taula? He vist algun cambrer darrere una barra que dona al carrer sense mascareta. I he vist també, no gaire lluny, un grup de policies municipals parlant i repartint-se, probablement, las tasques de control i vigilància.\nNi a Leicester ni a Blanes ni enlloc l´acompliment de normatives, prohibicions i protocols hauria de ser fruit de la vigilància o de la por a una sanció. Hauria de sorgir d´un acte de responsabilitat i conscienciació personal i col·lectiva. Per això, penso que explicacions com les que acostuma a donar el Dr. Macip (assenyades, documentades, prudents) ens poden ajudar i motivar més que l´allau d´inputs esbiaixats i/o contradictoris amb els quals sovint ens desconcerten des d´estaments oficials i/o oficiosos.\nCinc boscos de Catalunya per visitar a la tardor.


Barcelona acull la IATA Slots Conference del 14 al 16 juny 2012\nBarcelona acull la IATA Slots Conference del 14 al 16 juny 2012\t01 / 06 / 2012 - Notícia\nBarcelona és la ciutat amfitriona de la 130 edició de la IATA Slots Conference que tindrà lloc del 14 al 16 de juny del 2012. Aquesta és la primera vegada que Barcelona acull el major esdeveniment de la International Air Transport Association (IATA).\nLa IATA Slots Conference és una conferència semestral (juny i novembre) de treball on es reuneix prop de 1.000 delegats, representants de més de 200 companyies aèries i de més de 60 aeroports. L’ objectiu de la conferència és l'assignació dels slots disponibles dels aeroports per a que les companyies aèries puguin obtenir els millors horaris possibles pels seus clients i oferir-los durant la següent temporada.\nCom a part del procés de programació, el propòsit d'aquesta conferència és proporcionar un fòrum per a l'assignació de slots en els aeroports totalment coordinats (nivell 3), i aconseguir els ajustaments necessaris per adaptar-se a les limitacions de capacitat de l'aeroport (nivell 2).\nEncara que l'esdeveniment sigui molt tècnic, moltes aerolínies i aeroports tenen l'oportunitat de celebrar reunions estratègiques, cosa que sempre s’ ha considerat de gran importància pel paper clau exercit pel sector del transport aeri en el desenvolupament econòmic.\nBarcelona, que és una de les destinacions més atractives i ben considerades en el món, proporcionarà un marc molt atractiu per a la IATA Slots Conference i els seus delegats.\nEl Comitè de Desenvolupament de Rutes Aèries de Barcelona (CDRA), que ha promogut la candidatura de Barcelona per acollir aquesta conferència, està convençut de l’efecte positiu que tindrà la celebració d’aquest esdeveniment, un dels més importants i estratègics de la indústria aeronàutica internacional, que oferirà la possibilitat de donar a conèixer Barcelona de primera mà als representants de totes les companyies aèries d’arreu del món.\n14 de juny, el CDRA hostatjarà la Welcome Reception d'aquest esdeveniment a la Casa Llotja de Mar - una oportunitat perfecta per promocionar la ciutat i l'aeroport de Barcelona-El Prat com a porta d'entrada al sud d'Europa.


Arxius de Notícies - Pàgina 2 de 58 - Portal d'Entitats\nRecollida de joguines a l’escola i participació en el Mercat Aquest any se celebra la 8a edició d’aquest projecte que organitzen les AMPA/AFA i les famílies de les escoles bressol de la ciutat, en col·laboració...\nEntitats del Prat 17 novembre 2019 Notícies Seguir llegint\nProva una classe d’anglès\nVols viure una experiència nova per Halloween a la teva escola? Encara estàs a temps d’apuntar-t’hi per viure el Halloween més divertit. Vine a veure una classe sense compromís i aprofita aquesta festivitat per...\nEntitats del Prat 29 octubre 2019 Notícies Seguir llegint\nA l’assemblea del passat 15 d’Octubre es va comentar que la junta es dissolia i eren necessàries persones voluntàries per renovar els càrrecs. No van sortir tots els càrrecs, per la qual el pròxim...\nEntitats del Prat 17 octubre 2019 Notícies Seguir llegint\nLa vuelta al Tarra 2019\nComença el conte enrere per participar per tercera vegada a la VUELTA AL COLE al TARRA! Us recordem que és un esdeveniment que organitza la Fundació Unoentrecienmil. Aquesta Fundació és una organització sense ànim...\nEntitats del Prat 15 octubre 2019 Notícies Seguir llegint\nAra que ja hem engegat el nou curs i ja tenim les extraescolars en marxa, és el moment de fer la reunió d’inici de curs que, com ja sabeu, aquest any té especial importància...\nEs convoca a totes les famílies que hagin inscrit als seus fills a l’activitat de piscina el dilluns 23 de setembre a les 16.45h a l’escola (el lloc es concretarà a posteriori). Es prega...\nEntitats del Prat 23 setembre 2019 Notícies Seguir llegint\nDes de l’AMPA us donem la benvinguda a aquest nou any escolar. Desitgem que hàgiu tingut unes molt bones vacances. Nosaltres tornem amb les piles recarregades per a aquest curs. No oblideu que encara...\nEntitats del Prat 18 setembre 2019 Notícies Seguir llegint


De vagues, deontologia i llibertat de premsa a Esplugues TV - SPC Sindicat de Periodistes de Catalunya - Sindicat de Professionals de la Comunicació\nDe vagues, deontologia i llibertat de premsa a Esplugues TV\nInici/Notícies/De vagues, deontologia i llibertat de premsa a Esplugues TV\nL’SPC ha tornat a estar a Esplugues TV, en la seva cita mensual a Línia de Servei que presenta i dirigeix Mery Barranco. És una presència amb l’objectiu de parlar obertament sobre periodisme, dret a la informació i a la comunicació i tot el que té a veure amb aquest àmbit. En aquesta ocasió, el 19 de maig passat, es va parlar de les vagues a El Periódico i l’Sport, les denúncies perquè alguns professionals de TV3 fan informació i publicitat a la vegada i sobre la commemoració conjunta de l’1 i el 3 de Maig per part dels periodistes. En aquesta ocasió qui va participar-hi en nom del sindicat va ser Quico Ràfols. En aquest enllaç podeu veure el contingut de l’espai.\nEtiquetes: SPC, Diaris, Dret a la informació, Laboral, Mitjans públics, Professional, Sindicat, Televisió


Estàs aquí:Inici T4 Característiques tècniques del so\nEl so és la sensació produïda en el nostre òrgan auditiu per les vibracions dels cossos elàstics, propagades per un medi, que normalment sol ser l'aire.\nLa velocitat del so depèn del medi i la temperatura, però per l'aire i a una temperatura de 15ºC, el so viatja a 340 m/seg.\nL'acústica és la ciència que estudia el fenomen sonor i les seves causes. L'oïda humana pot percebre sons d'entre 20 i 20.000 Hz.Les QUALITATS DEL SO, és a dir, els aspectes mesurables que es donen en qualsevol so, són les següents: altura, intensitat, timbre i duració.\nDEFINICIÓ SENSACIÓ AUDITIVA\nAltura Nombre de vibracions per segon (freqüència).\nEs mesura en HERTZ (Hz). SONS AGUTS:\nIntensitat La intensitat d'un so és l'amplitud d'ona de la vibració, i depèn de l'energia utilitzada.\nEs mesura en DECIBELIS. SONS FORTS:\nTimbre És la qualitat del so que ens permet distingir els tipus de veu o instruments diferents Sons de diferent color o timbre, propis de cada veu o instrument.\nDuració Persistència de l'ona sonora SONS LLARGS:\nSO ANALÒGIC O DIGITAL?\nEn realitat no existeixen dos tipus de so, com el títol de aquest apartat indica, és a dir, no existeix un so digital i un altre analògic.\nCom ja hem vist, el so esta produït per vibracions de cossos que provoquen variacions de pressió en l'aire, les quals arriben a la nostra oïda i ens donen la sensació del so. Quan es fa la diferència entre el so analògic i digital en realitat es fa referència al procés en el qual es tracten els senyals elèctrics que més tard són convertits en so.\nPer tant, quan parlem de so analògic volem dir que els senyals elèctrics que més tard varen ser transformades en so són tractats en circuits analògics i quan parlem de so digital ens referim que els senyals elèctrics són tractats en circuits digitals.\nAl convertir el so en senyal elèctric mitjançant un transductor (per exemple un micròfon) el senyal obtingut és un senyal analògic.\nEn sistemes digitals el senyal analògic obtingut havia de convertir-se en senyal digital mitjançant un conversor A/D.\nIgualment, el senyal sonor capaç d' estimular un altaveu és una senyal analògic, per tant, en els sistemes digitals, abans d'enviar el senyal al altaveus, s' ha de passar per un conversador D/A. El un aparell digital el so està representat per una sèrie de números, s'anomenen mostres, que són els valors instantànis de l'ona cada cert període de temps.\nLa velocitat de mostreig és la freqüència amb la que s'agafen les mostres. Evidentment, com més gran sigui la velocitat de mostreig més semblantça hi haurà entre l'ona analògica i els senyals digitals.\nL'àudio digital i analògic:\nL'àudio digital utilitza senyals digitals per a la reproducció de so. Això inclou la conversió d'analògic a digital, la conversió de digital a analògic, l'emmagatzematge i la transmissió.\nDes dels cilindres de fonògraf fins a les cassets, l'emmagatzematge i reproducció de música analògica s'han basat en els mateixos principis en què es basa l'oïda humana. En un sistema d'àudio analògic, els sons es basen en ones físiques a l'aire, que es transformen en la representació elèctrica de l'ona, mitjançant un transductor (per exemple, un micròfon), i es desen o es transmeten. Per a tornar a obtenir un so, es reverteix el procés, mitjançant l'amplificació i la reconversió a ones sonores físiques a través d'un altaveu. Tot i que se'n canvia la natura, les característiques fonamentals de l'ona no es canvien durant el seu emmagatzematge, transformació, duplicació i amplificació. Tots els senyals d'àudio analògics són susceptibles de rebre soroll i distorsió, degut a la presència inherent de soroll als circuits electrònics.


Insuntec ofereix als seus clients una sèrie de serveis específics:\nServei d’avaries: els operaris d’insuntec tenen una gran experiència en el sector industrial. Per aquest motiu, podem oferir un excel·lent servei en la solució i reparació d’avaries elèctriques de tot tipus.\nManteniments industrials preventius: realitzem manteniments a instal·lacions industrials i quadres elèctrics realitzant estudis termogràfics detallats i la revisió certificada de consums i connexions de tots els equips.\nAnàlisis de xarxa: oferim un estudi detallat de consums de potències actives i reactives, descompensació de fases, pujades i baixades de tensió, etc. Oferim la solució adequada per cada tipus de problema detectat en la instal·lació.\nProjectes elèctrics: realitzem projectes elèctrics i legalitzacions en totes les instal·lacions elèctriques que realitzem.


Què implica ser redactor de continguts professional? | Redactor de continguts\nQuè implica ser redactor de continguts professional?\njuny 1, 2021 | Sense categoria\nSer redactor de continguts freelance professional implica haver de redactar textos i continguts de qualitat per a empreses i diverses institucions. En aquesta entrada es presenten algunes de les principals habilitats que hauria de tenir tot professional que treballi com a redactor de continguts.\nEl redactor de continguts ha d’entendre quin és el propòsit del client, què ha de comunicar i quins són els continguts més adients per a cada finalitat. Per tant, el redactor de continguts professional necessita poder connectar amb el client per oferir solucions òptimes.\nL’orientació al client s’aconsegueix entenent les seves necessitats i avançant-se a les possibles peticions. Com a redactor de continguts entenc que el client mereix una atenció personalitzada.\nQui exerceix com a redactor de continguts necessita conèixer el sector per tal de poder ser un bon copywriter. Conèixer el sector ajuda a poder oferir bons serveis de copywriting. A més, establir un bon contacte amb el client facilita molt la gestió de la feina.\nLa correcció en els continguts és una de les claus de tot redactor de continguts professional. Per tant, assegurar que els continguts són genuïns i de qualitat afavoreix la satisfacció dels clients i també la teva reputació com a redactor de continguts professional.\nCapacitat de prioritzar\nSaber prioritzar tasques és una habilitat de tot bon professional. Per tant, com a redactor de continguts professional és important determinar quins encàrrecs són més urgents. Això et permet treballar més eficaçment i evitar els pics de feina.\nLa disciplina és un requisit necessari per a tot bon professional, copywriter, redactor de continguts, o de qualsevol altre àmbit. En el cas del redactor de continguts professional, la disciplina consisteix a ser tenaç en l’execució de les tasques i esforçar-se per gestionar correctament els volums de feina.\nCom a redactor de continguts professional faig les preguntes corresponents per tal de poder treballar de forma autònoma. Aquesta és una de les claus de la bona relació amb el client.\nTot redactor de continguts freelance segueix aquests criteris?\nAquests criteris són desitjables i apliquen en la majoria de feines, ja sigui com a redactor de continguts professional, copywriter Freelance o treballador en qualsevol àmbit professional.\nEspero que aquest post et serveixi per entendre quines són les principals habilitats que hauria de tenir tot bon redactor de continguts professional.\nCom millorar la visibilitat online d’una empresa B2B?\nQuè és un pla de continguts i per a què serveix?\nCom incrementar el valor d’una pàgina web?\nEls millors llibres de marketing, branding i publicitat… i alguna cosa més


Atenció de primera infància a l’Escoleta “Ses Alzinetes” de Puigpunyent\nEscoleta Municipal "Ses Alzinetes" de Puigpunyent\nEl servei a l’ atenció a la primera infància consisteix en l’ estada d’ infants de 1 a 3 anys així com l’ atenció educativa apropiada als infants d’ aquesta edat. A més del servei del servei en règim d’ escolarització, s’ ofereixen serveis destinats a enfortir les capacitats educatives de les famílies des d’una concepció positiva respecte de l’ educació durant els primers anys de vida, difusió de coneixements i competències educatives, promoció de la cultura d’ infància i socialització inicial dels infants.\nLes relacions i interaccions amb adults i altres infants són una primera passa per introduir als nins a les relacions socials i anar fomentant la seva socialització, el suport dels mestres i dels seus companys fa que vagin descobrint el seu entorn, el seu idioma i les diferències culturals que l’envolten, tot això fa que els infants millorin les seves competències cognitives, socials i afectives.\nLloc de realització: Puigpunyent\nCasal d’associacions d’Immigrants i ONGD\nCasal d’ associacions d’Immigrants i ONGD\nL’ organització de les activitats que desenvolupa el Casal d’ Associacions d’ immigrants i ONGD, del qual és titular la Conselleria de Presidència de l’ Administració de les Illes Balears, és desenvolupen diverses activitats destinades a les persones immigrades residents a les Illes Balears, entitats socials (ONGD) i consolats itinerants on es poden trobar espais de trobada, realització d’ activitats de sensibilització i educació, donar informació sobre els informes d’ esforç d’ integració i escolarització, préstec de recursos audiovisuals i de processament de la informació.\nLloc de realització:Palma\nDurada:Juny 2013 fins l'actualitat\nINSERLAB 2015: Inserció Laboral per Persones amb Discapacitats\nÉs un projecte de la Fundació per a la formació i la recerca, amb la col•laboració de L’Obra Social / Fundació Bancària “la Caixa”, amb la finalitat de dur a terme tot un seguit d’accions per afavorir la inserció laboral dels discapacitats.\nEl present projecte vol impulsar un procés de canvi i d’innovació constant pel que fa als processos d'acompanyament professional en l'ocupació. Es té en compte el model de competències amb la doble perspectiva d' entendre aquest procés mitjançant, per una part proporcionar una ajuda individual, personalitzada i integral adreçat a construir un projecte personal i professional als destinataris amb dispacitats i per altra part aportar l' acompanyament d'un professional per arribar a aconseguir la incorporació en el mercat de treball ordinari de manera regular i de qualitat.\nLloc de realització: Seminari Nou - Palma\nDurada: Novembre de 2015 fins l'actualitat\nProgrames formatius, d’ inserció social i laboral a persones beneficiàries de la renda mínima (RMI)\nPrograma formatiu, en el que hi ha gran part dels usuaris que són joves, on es capaciten per obtenir una Renda Mínima d’Inserció.\nLa programació formativa que l’ IMAS destina per prevenir les situacions més greus de pobresa i exclusió a la població de tota l’ illa de Mallorca mitjançant la consolidació dels eixos d’ intervenció sobre RMI i complementar el Pla d’ inserció sociolaboral a través de programes formatius específics estructurats en diferents itineraris. La Fundació realitza aquest servei de formació en activitats de la família professional d’ hostaleria i turisme, comerç i d’ inserció social i prelaboral per a majors de 25 anys perceptors o beneficiaris de la renda mínima d’ inserció per a usuaris en situació de vulnerabilitat sociolaboral. A més, és té en compte actuacions d’ informació, orientació, habilitats bàsiques, formació ocupacional, acompanyament laboral i possibilitat de pràctiques per assolir el coneixements de la formació.\nMª Antònia Segui\nDurada: Des de Gener de 2013.\nServei d'orientació laboral per a persones amb discapacitat\nEl present programa s’emmarca en la línia del SOIB d’impulsar un procés de canvi i d’innovació constant pel que fa als processos d’acompanyament professional en l’ocupació. S’ entenen per processos d’ inserció per a la ocupació de col•lectius vulnerables el projecte d’ ajuda individual, personalitzada i integral, en els quals la persona, mitjançant l’ acompanyament constituint un projecte professional que integra les necessitats personals amb les exigències socials, amb l’ objectiu final d’ incorporar-se al mercat de treball de forma regular. Aquesta visió tracta d’integrar les necessitats personals amb les exigències socials i la Fundació es dedica a atendre a persones amb discapacitat i dificultats especials d’ inserció laboral, fomentant accions que impulsin la integració d’ aquests col•lectius al món laboral de manera regular i de qualitat, per donar resposta a un problema d’ interès públic emmarcada en la realitat social actual.\nEquip Inserció Laboral\nSubvenció otorgada per:\nDurada: Gener de 2011 fins a l’Actualitat\nEl present programa s’emmarca en la línia del SOIB d’impulsar un procés de canvi i d’innovació constant pel que fa als processos d’acompanyament professional en l’ocupació. S’ entenen per processos d’ inserció per a la ocupació de col•lectius vulnerables el projecte d’ ajuda individual, personalitzada i integral, en els quals la persona, mitjançant l’ acompanyament constituint un projecte professional que integra les necessitats personals amb les exigències socials, amb l’ objectiu final d’ incorporar-se al mercat de treball de forma regular. Aquesta visió tracta d’integrar les necessitats personals amb les exigències socials i la Fundació es dedica a atendre a persones amb alguna discapacitat (física, sensorial, etc.) i amb dificultats especials d'inserció laboral, fomentant accions que impulsin la integració d’ aquests col•lectius al món laboral de manera regular i de qualitat, per donar resposta a un problema d’ interès públic emmarcada en la realitat social actual.\nDurada: des de Juny 2017 fins a Desembre 2018\nServei de les activitats de la Biblioteca Municipal de Son Cladera\nEl servei de les activitats derivades del funcionament de la Biblioteca Municipal de Son Cladera inclou les funciones d’ atenció al públic, gestió del servei de lectura en sala, de préstec i d’ ordenació del fons bibliogràfic. A més, de forma regular es desenvolupen tallers i activitats per fomentar la lectura entre infants, joves i adultes en consonància del pla de dinamització cultural de la biblioteca.\nLloc de realització: Son Cladera, Palma\nDurada:Setembre a Desembre de 2014\nServei d’Atenció al Ciudadà Estranger (SACE) a Andratx\nServei d’Aatenció al Ciudadà Estranger (SACE) a Andratx\nServei de intèrprets amb llengües estrangeres per atendre a la població resident o no resident i proporcionarles la informació requerida referent als serveis propis de l’ajuntament i del Municipi.\nEl servei d’atenció al ciutadà estranger de l’Ajuntament d’Andratx (SACE) ofereix un servei per atendre al públic estranger resident o no al Municipi en els idiomes anglès i alemany i atén personalment a la ciutadania estrangera facilitant-los les gestions que necessitin realitzar dins les dependències municipals. La Fundació per a la formació i la recerca ha dotat el citat servei amb un professional encarregat d’atendre el servei en anglès i alemany.\nLloc de realització:Ajuntament d’Andratx.\nDurada: Des de març de 2016.\nServei d’Atenció al Ciudadà Estranger (SACE) de Calvià\nServei d’Aatenció al Ciudadà Estranger (SACE) a Calvià\nLloc de realització:Ajuntament d’Calvià.\nDurada: Des d'Agost de 2015.\nServei d’Atenció al Turista Estranger (SATE) a Magaluf i Peguera\nServei de intèrprets amb llengües estrangeres que volen fer qualque denúncia o han de declarar a les dependències de la Guàrdia Civil.\nEl servei d’atenció al turista estranger (SATE) ofereix un servei per atendre al públic estranger resident o no als Municipis en els idiomes anglès i alemany i atén personalment a la ciutadania estrangera facilitant-los les gestions que necessitin realitzar dins les dependències municipals. La Fundació per a la formació i la recerca ha dotat el citat servei amb un professional encarregat d’atendre el servei en anglès i alemany per diverses víes: telefònicament, per correo electrònic o per telèfon. El servei d'atenció al turista estranger (SATE) de Magaluf i Peguera tindrà lloc a les instal·lacions de la Guardia Civil dels Municipis.\nDurada: Des de juny de 2016.\nServei d’Intervenció Socioeducativa de Bunyola\nL’educador/ora social actua amb infants i joves d’entre 3 i 18 anys aproximadament, que es troben en situació de dificultat i que sovint\nLa prestació de serveis d’ intervenció socioeducativa no residencials per a infants i joves és una funció adscrita als serveis socials comunitaris bàsics de l’ Ajuntament de Bunyola. L’ objecte principal del servei és la prevenció i/o reducció de les situacions d’ exclusió social com la intervenció socioeducativa sobre situacions de risc d’ exclusió social, amb la finalitat de potenciar la inserció a nivell social, educatiu, formatiu, de temps lliure, laboral, etc. d’ infants i joves, juntament amb les seves famílies, que es trobin en situació de risc social i/o dificultats socials residents a Inca. Les intervencions de les educadores socials poden ser als centres educatius, als domicilis de les persones beneficiàries i/o altres llocs específics d’ acords amb les activitats a realitzar: carrer, places, locals municipals, entitats d’ oci i temps lliure.\nLloc de realització: Bunyola.\nDurada:Des de setembre de 2016.\nServei Socioeducatiu amb Infants i Joves de Sa Coma\nServeis d'Educació Social per tasques socioeducatives amb Infants i Joves a la unitat de Treball Social de Sa Coma\nL'objectiu d'aquesta iniciativa és donar una atenció individualitzada, grupal i comunitària dirigida als infants i joves a la zona costanera de Sa Coma juntament amb les seves famílies, que es trobin en situació d’exclusió social i amb dificultats socials.\nEsteim fent feina intensament per a la detecció i prevenció de situacions de risc o d’exclusió social, orientant i assessorant als menors en risc:\nAnalitzam, planificam i avaluam l’entorn i les intervencions per part del servei.\nElaboram i feim el seguiment de projectes de prevenció, promoció social o intervenció comunitària en el seu àmbit geogràfic, concretament Sa Coma.\nEns coordinam amb la resta de professionals del servei per poder establir criteris i estratègies d’intervenció d’una forma global i consensuada.\nOrganitzam i administram les nostres intervencions conjuntament amb el recursos del Municipi i organitzam activitats educatives pels joves i infants.\nAfavorint una integració dels joves al seu entorn social, familiar i comunitària.\nLloc de realització: Sant Llorenç de's Cardassar, Sa Coma\nSortida a l'Escola de Circ Stromboli\nEls alumnes de l'Escola d'estiu Imagination School han fet la seva primera sortida d'aquest estiu 2017.\nDijous passat a l'Escola d'Estiu IMAGINATION SCHOOL vam portar un grup de gairebé 60 alumnes a l'Escola de Circ Stromboli, situada al polígon de Can Valero.\nEn aquesta activitat els nostres nins i nines van poder sentir-se artistes de circ per un dia!\nEls nins van practicar amb el monocicle, la barra, llits elàstics, teles acrobàtiques i funambulisme. Van gaudir des dels més petits de 3 anys fins els grans de 12 anys... i, per descomptat, també els monitors i la nostra directora es van animar a provar-ho tot.\nEl personal de l'Escola de Circ Stromboli ens va acollir de la millor manera possible, ensenyant-nos a fer acrobàcies i passant una bona estona tots junts.\nEns ho vam passar genial i esperam repetir l'any qui ve!^^\nTreball preventiu i socioeducatiu amb infants i joves\nL’ objecte principal del servei és la detecció precoç i prevenció de situacions de risc d’ exclusió o mancances bàsiques familiars, educatives, afectives.. que afecten a la població infantil i juvenil als residents de Llucmajor. Les intervencions directes a infants i joves, juntament amb les seves famílies, a fi d’ evitar l’ agreujament de la seva situació i la separació del seu entorn familiar i social. Aquest servei treballa conjuntament en el departament de Serveis Socials de l’ Ajuntament de Llucmajor promovent el benestar, pal•liar els dèficits socials i treballar per la solució de les problemàtiques i en la millora de la qualitat de vida d’ aquest col•lectiu dins la comunitat.\nLloc de realització:Llucmajor\nDurada:Setembre de 2014 fins l’ actualitat


Els passats dies 7, 8 i 9 de novembre, el Jovent Republicà vam participar de l'Assemblea Jove en el marc del Fòrum Europeu de Brussel·les, que va reunir centenars de representants de partits i entitats d'esquerres, verdes i progressistes d'arreu d'Europa. Aquesta trobada, que es fa per tercer any consecutiu, té com a objectiu teixir aliances àmplies entre partits provinents de diferents tradicions polítiques però amb la voluntat de dur a terme una acció política coordinada per combatre les principals amenaces que afrontem les classes populars europees i de tot el planeta, sobre la base d'uns valors compartits i de la voluntat de construir una realitat més justa, sostenible i democràtica.\nDurant les jornades es van abordar diferents problemàtiques, des de l'emergència climàtica, que va tenir un paper central, passant per la lluita sindical, feminista, antifeixista i de lluita contra les desigualtats creixents arreu. L'enfocament general va ser d'aposta per la interacció de les diferents lluites socials com a eina per enfortir el potencial transformador de totes elles, amb especial menció a la força creixent dels moviments feministes i ecologistes arreu d'Europa, que obren una finestra d'oportunitat per les organitzacions d'esquerres per tal de marcar una agenda de progrés i de canvi radical en els models productius i reproductius.\nL'Assemblea Jove va tenir com a títol "Inequalities rise like the temperature, let's cool them down!" en una clara menció a dues problemàtiques que tenen un origen comú: un sistema capitalista insostenible que genera desigualtats i destrueix el planeta. A l'assemblea es va consensuar un text de conclusions i es va constatar la voluntat de dur a terme una campanya política internacional, a les institucions i als carrers, per lluitar contra el canvi climàtic i les desigualtats i incrementar la coordinació entre partits d'arreu d'Europa i el món per fer front a uns problemes que són de naturalesa global.\nTambé en el marc d'aquest Fòrum Europeu va tenir lloc una taula dedicada a l'autodeterminació dels pobles, amb la participació de la Delegada del govern de la Generalitat a Brussel·les i exiliada política Meritxell Serret, i del diputat d'EH Bildu Julen Arzuaga, en la que es va poder defensar el dret inalienable dels pobles per decidir el seu futur i denunciar la deriva repressiva i autoritària que estem vivint a l'estat espanyol, i denunciar com les regressions en els drets de protesta són una amenaça per qualsevol moviment social dissident que lluiti pels seus drets.\nEl Jovent Republicà vam participar de l'Assemblea Jove en el marc del Fòrum Europeu de Brussel·les\nURL CURTA: https://joventrepublica.cat/url/378959


Roses es prepara per ser destí cicloturista - Diari de Girona\nEs pretén adequar el terme per a la pràctica amb tot tipus de bicis, també les elèctriques, amb punts de càrrega arreu del cap de Creus\nddg 02.03.2019 | 23:59\nCiclistes, practicant aquest esport a Roses. gerard blanché\nCiclistes, practicant aquest esport a Roses.\nRoses es prepara per ser un destí cicloturístic de referència. Es preveu preparar el terme i disposar d'eines perquè puguin circular-hi tot tipus de bicis i atraure turisme interessat en la pràctica d'aquest esport. El pla inclou les bicis elèctriques, que disposarien de punts de càrrega per poder tenir accés al cap de Creus.\nL'Ajuntament ha aprovat el Pla de reestructuració de Roses com a destí de ciclisme i alhora es treballa per connectar la població amb carrils bici amb punts estratègics com l'estació de tren de Vilajuïga o la zona del Port de la Selva.\nEl pla es va aprovar al darrer ple municipal i se centra en la part turística per tal de tenir les eines necessàries per potenciar la població com destinació turística de referència de cicloturisme.\nEl regidor de Turisme i Promoció Econòmica, Fèlix Llorens, va explicar al ple municipal que «és molt important per al futur econòmic de la població enfocar-nos en el desenvolupament d'aquest sector turístic per millorar-ne la capacitació».\nEl pla es vertebra en cinc eixos. El primer és la creació d'una marca i en segon lloc crear «el primer centre de cicloturisme, segurament de Catalunya», va dir Llorens. Aquest tindrà cabuda per a totes les pràctiques ciclistes. Un manual de bones pràctiques per ordenar l'activitat cicloturista i aconseguir que Roses sigui un poble ciclista on hi hagi una bona convivència amb aquest vehicle és la tercera pota del pla.\nD'altra banda, el quart eix planteja que avui en dia un dels vehicles a tenir en compte són les bicis elèctriques. Segons Llorens, la idea és que «qualsevol persona, al marge de la seva condició física, pugui desplaçar-se per les muntanyes del cap de Creus amb total comoditat», va explicar el regidor. Això implicarà tenir una xarxa de carregadors per a bicicletes elèctriques.\nPorta d'accés al cap de Creus\nFinalment el cinquè eix posiciona Roses a través de punta Falconera com la porta del cap de Creus.\nSegons el regidor de Turisme, es començarà a treballar «immediatament». Hi ha la voluntat, va dir, ha començat les reunions i entrevistes amb tots els actors implicats com els empresaris d'allotjament.\nL'estudi de cicloturisme ajuda a tenir clar quin producte s'ha de tenir i com vendre'l.\nAl marge del pla, l'Ajuntament i altres administracions porten a terme iniciatives que milloren les connexions de les rutes ciclistes entre les poblacions de la comarca. S'espera que una ruta per bicis arribi des de Castelló i connectar des del nord amb Port de la Selva i cap a l'oest amb l'estació de tren de Vilajuïga, va explicar Llorens. A més, es crearà un carril d'entrada a la població.\nLa possibilitat de ser considerat un destí turístic de referència seria un element més per ajudar a l'economia. Aquest tipus de turisme es pot donar durant tot l'any i no només a les èpoques de màxima afluència de turistes atrets sobretot per l'oferta de sol i platja.


L'Ajuntament de Vilafranca i altres municipis obriran gratuïtament les seves piscines durant l'onada de calor - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\n26 Juny, 2019, 18:01\nL'Ajuntament de Vilafranca i altres municipis obriran gratuïtament les seves piscines durant l'onada de calor\nL'Ajuntament de Vilafranca ha anunciat que obrirà les piscines d'estiu de manera gratuïta de dijous a dissabte, amb motiu de l'onada de calor. Altres municipis de la comarca també han considerat afegir-se a aquesta iniciativa.\nA Vilafranca, les piscines estaran disponibles per a tothom fins a assolir l'aforament màxim permès i, divendres estaran obertes fins a les 23h. En funció de les prediccions meteorològiques, es valorarà allargar la mesura.\nSant Martí Sarroca també obrirà les portes de la piscina de manera gratuïta fins divendres (inclòs). A Torrelles, l’accés a la piscina municipal serà gratuït dijous i divendres, en el seu horari habitual. Santa Margarida i els Monjos obrirà les instal·lacions de la seva piscina dijous i divendres, igual que a Gelida i Castellví de la Marca. L'entrada també serà gratuïta a les piscines de Subirats des de dijous fins dissabte, els mateixos dies que s'obrirà a Sant Llorenç d'Hortons. Pel que fa a la piscina de Sant Cugat Sesgarrigues, s'obrirà gratuïtament dijous i divendres. Torrelavit, per la seva banda, ha decretat l'accés gratuït a la piscina des de divendres fins diumenge, respectant l'aforament i amb prioritat per als col·lectius més vulnerables (nadons, menors, gent gran, dones embarassades) i veïns del municipi.\nPel que fa a Sant Sadurní, la piscina serà gratuïta des de divendres fins diumenge per a col·lectius vulnerables: menors de 12 anys, majors de 65 i embarassades.\nÉs possible que altres municipis s'acabin afegint a aquesta iniciativa i que s'allargui la mesura en funció de les prediccions meteorològiques.


El PP torna a amenaçar el 9-N\nRajoy ja estudia com pot impugnar la nova votació i avisa Mas que no tolerarà “trampes ni dreceres”\n4 min. Barcelona 24/10/2014 00:00\nM. COLOMER / R. MATEOS\n“Cada dia que passa es donen més motius per a la impugnació del simulacre de referèndum que vol fer Mas”. L’endemà que Artur Mas i Oriol Junqueras es conjuressin per fer del 9-N un èxit de mobilització, la presidenta del PP a Catalunya, Alícia Sánchez-Camacho, va apujar el to per llançar aquest advertiment a les forces sobiranistes. Els serveis jurídics del PP estudien si es pot impugnar el nou 9-N, després que el Tribunal Constitucional (TC) -a instàncies del govern espanyol- suspengués la consulta original que Mas va convocar el 27 de setembre.\nDesprés que ahir es reunís la direcció dels populars catalans, Camacho va denunciar que, tant les paperetes com les urnes previstes per al procés participatiu, el Govern les està adquirint fent ús del decret de convocatòria de la consulta. Aquest fet, a parer seu, podria arribar a ser “constitutiu d’un delicte de malversació” de fons públics. Si Mas segueix encadenant “despropòsits” i es demostra que el nou 9-N és un “referèndum substitutiu amb frau de llei i frau a la democràcia”, descarregaran tota l’artilleria judicial per impedir la votació.\nEl govern espanyol i el PP a Catalunya, segons Camacho, es mantenen “vigilants” per veure si el “fals 9-N” s’està convertint de facto en un “referèndum amb frau de llei”. El govern espanyol “no permetrà que Mas es rigui de la democràcia, de les lleis i de la voluntat de tots els espanyols”, va advertir. Si bé el PP va ser el primer a menystenir el 9-N alternatiu promogut per Mas, el cert és que els sectors més durs del partit pressionen perquè la fórmula del procés participatiu tampoc pugui prosperar. I d’entrada ja hi han detectat indicis de “frau”: sense anar més lluny, les paperetes que s’utilitzaran són les mateixes que s’havien encarregat per al 9-N original i van encapçalades per la següent llegenda: Consulta sobre el futur polític de Catalunya 2014.\nSense “rastre escrit”\nFonts del PP consultades per l’ARA reconeixen que el Govern està mirant de no deixar “rastre escrit” dels preparatius de la votació. Aquest cop no hi ha decret de convocatòria i les instruccions organitzatives procuren ser verbals o via correu electrònic, sense donar-los un rang explícitament oficial. Aquest caràcter “al·legal” de la nova convocatòria, segons assenyalen des del PP, dificulta l’argumentació jurídica per defensar-ne la impugnació. Per això, estan recopilant tota mena de detalls que podrien servir com a base argumental per sol·licitar a la justícia que hi intervingui per aturar el procés. El format de les paperetes -anàleg al de la votació inicialment prevista-, el fet que hi hagi urnes com en un referèndum i, fins i tot, determinades declaracions de membres del Govern en què s’equipara aquest procés participatiu a la consulta suspesa -amb crides a “votar” el dia 9 de novembre- són algunes de les proves que el PP està acumulant per si finalment decideix impugnar-ho.\nEl PP també estarà atent a les possibles maniobres jurídiques del Govern per esquivar el veto. Camacho va assegurar que si Mas planeja signar un decret de convocatòria del procés participatiu poc abans del dia assenyalat, per reduir així el marge de maniobra de l’Estat, tampoc se’n sortirà: “Si se signa [la convocatòria], serem davant un referèndum substitutiu, un simulacre de referèndum il·legal. Que Mas no pensi que perquè queden pocs dies el govern espanyol no actuarà. Ja ho ha suspès en molt poques hores”.\nPerò en quin moment pensa impugnar-ho el govern espanyol? La líder del PP a Catalunya no va voler concretar-ho, si bé va insinuar que deixaran passar els dies fins a detectar el moment idoni. Perquè de moment ja consideren que el procés participatiu -un “festival de final de curs o de final de legislatura”, segons el va definir Camacho- ha canviat de nom, però no ha canviat el fons, que és consultar la ciutadania sobre la independència política de Catalunya. Arribats en aquest punt, va donar a Mas dues opcions: o renuncia al 9-N i es posa a governar l’autonomia o plega.\nMontilla preguntarà a Rajoy\nDes de la ciutat belga de Bruges, Mariano Rajoy va enviar un toc d’alerta a Mas. No permetrà “astúcies, ni dreceres, ni trampes” per violar la llei. Si es vol convertir el nou 9-N en una consulta comparable a la suspesa pel TC, tornarà a topar amb la maquinària jurídica de l’Estat. “Respectar l’ordenament de l’estat de dret i les normes de convivència són requisits essencials de la democràcia”, va dir. Rajoy també va advertir que una Unió Europea “presa de nacionalismes secessionistes i excloents correria el risc de veure’s diluïda i debilitada”. Dimarts que ve, al Senat, Rajoy haurà de tornar a parlar de Catalunya, a preguntes de l’expresident José Montilla.\nResposta massiva a la crida del Tsunami Democràtic per bloquejar l'aeroport de...\nEl Suprem afirma que la protesta del 20-S va formar part d'una "estratègia...\nEN DIRECTE: La declaració institucional de Puigdemont en resposta a la sentència\nIvan Rakitic, forçat a tornar caminant pel bloqueig de l'Aeroport del Prat\nResposta massiva a la crida del Tsunami Democràtic per bloquejar l'aeroport de Barcelona


ENTRADES ANTICIPADES: 40% de dte - El Mètode Grönhom - Teatre Poliorama - Teatre BarcelonaLa importànica de ser Frank\n40% de dte per veure ‘El Mètode Grönhom’ al Teatre Poliorama\nEnric Cambray, Marc Rodríguez, Mar Ulldemolins i David Verdaguer són els quatre intèrprets que protagonitzaran el retorn d’aquest clàssic de Jordi Galceran: El Mètode Grönhom.\nQuatre candidats opten a un lloc de d’alt executiu a una multinacional, tots ells ben disposats a sotmetre’s a les rocambolesques proves del procés de selecció.\nTeatre Barcelona t’ofereix entrades amb un 40% de dte per a totes les funcions (menys Nadal i St. Esteve). Pot adquirir entrades a 15€ (enlloc de 25€) i a 18€ (enlloc de 30€).\nNomés has de clicar a COMPRAR ENTRADES i seleccionar la tarifa BLACK FRIDAY.\nDel 5 de novembre de 2020 al 20 de desembre de 2020


3 Setembre 2014 a 10:00\nDimecres 3, dijous 4 i divendres 5 de setembre\nA les 22.40 drama romàntic amb “El diario de Noa”.\nEl film basat en la novel·la de l’escriptor estatunidenc Nicholas Sparks explica la història d’amor entre en Noah Calhoun, i l’Allie Nelson, dos joves de Carolina del Nord que, malgrat viure en dos ambients socials molt diferents, s’enamoren profundament i passen junts un estiu inoblidable. La parella però es veu obligada a separar-se, primer pels pares d’Allie, i després per la guerra.\nDirigida per Nick Cassavetes, i estrenada l’any 2004, la cinta està protagonitzada per Ryan Gosling i Rachel McAdams, acompanyats de Kevin Connolly, Jamie Anne Brown, Sam Shepard, James Garner, James Marsden, Joan Allen, Gena Rowlands, David Thorton i Heather Wahlquist.\nA les 22.30 cinema d’animació amb “Ice Age 3: El origen de los dinosaurios”.\nEstrenada l’any 2009, aquesta és la tercera pel·lícula de la famosa saga d’Ice Age. En aquest episodi, l’esquirol Scart que no s’atura en el seu intent d’aconseguir l’anhelat aglà, pot ser que en la recerca acabi trobant l’amor. Al mateix temps, Manny i Ellie esperen un bebè mamut, i Manny s’esforça perquè tot sigui perfecte pel nou membre de la família. Diego, el tigre de dents de sable, es pregunta si el seu caràcter s’estarà tornant més tou per passar tant de temps amb els seus amics. Per la seva banda en Sid també vol formar una família i roba uns ous de dinosaure. Quan la mestressa dels ous apareix per recuperar els seus petits també s’emporta en Sid a una cova on viuen els dinosaures que es creien extingits. Manny, Ellie, Diego i les sarigues Crash i Eddie, aniran a rescatar el seu amic, on també coneixeran en Buck, una mostela que vol venjar el dinosaure.\nEl film dirigit per Carlos Saldanha i Mike Thurmeier compta amb les veus de Mike Reiss, Peter Ackerman, Jason Carter Eaton, Yoni Brenner i Michael Berg entre d’altres.\nA les 21.55 més romanticisme amb “Mai és tard per enamorar-se”.\nEl film britànic estrenat l’any 2008 amb guió del mateix director Joel Hopkins, té clares reminiscències – tot i que no es defineix com a remake – del film del 1984 protagonitzat per Meryl Steep i Robert De Niro titulat “Enamorarse” (“Falling in Love”).\nHarvey Shine (Dustin Hoffman) és un escriptor de Nova York que passa per un mal moment tan en la seva vida professional com personal. Però tot sembla canviar quan, en un viatge a Londres per assistir al casament de la seva filla, coneix una dona molt peculiar, la Kate (Emma Thompson), una solterona la vida social de la qual es limita a humiliants cites a cegues i a eternes converses telefòniques amb la seva mare. En Harvey se sent atret per la seva intel·ligència i la seva manera de ser, i aviat s’estableix entre ells una relació que farà que les seves vies canviïn per sempre.\nA les 22.30 torna la serie “Águila Roja”.\nAquesta setmana TVE projecta un capítol resum de la darerera temporada perquè tots els seguidors es posin al dia, i el proper dijous 11 de setembre arrencarà la sisena temporada de l’exitosa sèrie.\nAquesta producció de Globomedia per a tota la familia ambientada en el s.XVII espanyol està protagonitzada per David Janer compta també amb les interpretacions de Francis Lorenzo, Miryam Gallego, Patrick Criado, Inma Cuesta, Javier Gutiérrez, Guillermo Campra, Pepa Aniorte, José Ángel Egido, Manuela Velasco, Mónica Cruz, Alberto San Juan, Roger Berruezo i Lydia Bosch entre d’altres.\nA les 22.30 la gran pel·lícula és “Sherlock Holmes”.\nSherlock Holmes i el seu incondicional company Watson hauran d’usar la seva aguda intel·ligència i tota mena de recursos per enfrontar-se a un nou enemic i desmuntar un complot que podria destruir el país. Adaptació dels personatges de Sir Arthur Conan Doyle que converteix a Sherlock Holes amb habilitats per a la boxa i a Watson en un expert en esgrima.\nEl film americà estrenat l’any 2009 i dirigit per Guy Ritchie compta amb les interpretacions de Robert Downey Jr. en el paper de Sherlock, i Jude Law en el de Watson. El repartiment el completen actors com Rachel McAdams, Mark Strong, Robert Maillet, Kelly Reilly, Eddie Marsan, Geraldine James, William Houston, Hans Matheson, James Fox, William Hope i Clive Russell.\n#agost #Antena3 #cinema #film #La2 #nit #pel•lícula #programació #setmana #televisió #tv3 #TVE\nEs fantástica 🙂


El nombre de viatgers en els hotels de la Comunitat Valenciana registra un increment interanual del 3,5% al juliol | Valencia Extra\nEls hotels de la Comunitat Valenciana han aconseguit prop de 3,6 milions de pernoctaciones en el mes de juliol, segons les dades difoses avui per l’Institut Nacional d’Estadística (INE).\nDestaca la pujada interanual del 7,3% en la demanda estrangera mentre que la demanda nacional decreix un 5,3% pel que fa a juliol de 2016. Aquestes xifres situen a la Comunitat Valenciana com la tercera destinació preferida pels espanyols, després d’Andalusia i Catalunya.\nAixí mateix, de l’enquesta es desprèn que el nombre de viatgers als hotels de la Comunitat Valenciana ha augmentat al juny un 3,5%, amb un total d’1.011.125 viatgers registrats.\nPel que fa a les dades de l’acumulat durant els set primers mesos de l’any, els resultats de l’Enquesta d’Ocupació Hotelera de l’INE, mostren que els hotels de la Comunitat Valenciana han registrat més de 16,3 milions de pernoctacions, un 2,8% més que en el mateix període de 2016. Per la seva banda, el nombre de viatgers és de 5 milions, la qual cosa suposa un increment del 5,4%.\nPP planteja en Corts una declaració contra els "atacs" a la figura de Barberá


Les sardanes també són protagonistes a les Festes de Sant Raimon | RTVVilafranca\nEls dos caps de setmana que concentren les activitats de les Festes d’Hivern de Vilafranca compten amb música de sardana.\nLa primera actuació ha estat aquest diumenge al migdia a la rambla de Sant Francesc amb la ballada de sardanes protagonitzada per la Cobla Reus Jove, en un acte organitzat per l’entitat Vilafranca Sardanista.\nLa cobla Reus Jove va néixer l’any 1997, fruit de la iniciativa d’un grup joves, amb l’interès de fer música de cobla i oferir un bon treball en les seves actuacions, millorant alhora el seu nivell musical. Des d’aleshores és una de les cobles amb més activitat dins del panorama català.\nLa segona sessió de sardanes dins les festes de Sant Raimon tindrà lloc el proper diumenge amb l’edició d’hivern de l’activitat Temps de sardanes que organitzen l’Associació de Veïns de Sant Julià i la Colla Maragda del Penedès. L’activitat començarà a dos quarts de dotze del migdia a la plaça de la Sardana.\nfestes de Sant Raimon, sardanes


Permís B96 derogat: Què cal saber? | Autoescola Pallars\nEts dels quals li agrada viatjar només, amb la família o amics? Si tens sempre aquest esperit aventurer i vols descobrir nous destins, una de les millors maneres de fer-ho és amb el teu cotxe i un remolc.\nD'aquesta manera, acampar no serà un problema per a tu ni per als quals t'acompanyin. Podràs circular legalment per qualsevol lloc al qual vulguis viatjar.\nNo obstant això, per a viatjar amb un remolc o caravana has de tenir un permís o autorització especial. A Espanya, el permís B96 és el que aplica en aquest cas. En aquest article descobriràs tot el que has de saber sobre el mateix.\nQuè és el permís B96 i per què es dona per derogat?\nSi estàs preguntant-te què és el permís B96 has de saber primer que no es tracta d'un carnet, sinó més aviat d'una autorització especial. Aquesta autorització és la que rep el conductor per a poder circular pels carrers o un determinat lloc. No obstant això, el conjunt de vehicles ha de tenir una *MMA que no excedeixi els 4.250 Kg.\nLes característiques que ha de tenir aquest conjunt són les següents:\nEl vehicle que rep l'autorització del permís B ha de tenir una *MMA menor a 3.500 Kg.\nQuant al remolc o semiremolc, pot tenir una *MMA per sobre dels 750 K No obstant això, no pot excedir el límit especificat dels 4.250 Kg.\nEn cas que el conjunt pesi per sobre del límit especificat ja no aplica per al permís B96 sinó un permís B+E, segons l'indica la normativa.\nA més d'un remolc, semiremolc o caravana, el vehicle (complint amb les mateixes indicacions) pot tenir ancorat una llanxa, carros de cavalls o fins i tot algun tipus de maquinària.\nÉs fonamental que el remolc, caravana o qualsevol altre tipus mitjà de transport o maquinària que estigui identificat amb una matrícula de color vermell. Així mateix, has d'haver aprovat la seva ITV i tenir una assegurança diferent i independent al del vehicle on es troba ancorat.\nSobre el permís B96 derogat, es diu que ha ocorregut això perquè en realitat és una anotació en el mateix permís classe B. Més endavant coneixeràs més sobre la normativa que aplica actualment per a poder conduir amb remolcs pel camp o la ciutat.\nNo desapareix el B96. En realitat mai va existir\nExisteixen molts dubtes entorn del tema del B96. Algunes persones consideren que mai va existir, unes altres que simplement ha desaparegut.\nLa realitat és que des de fa diversos anys va entrar en vigència una normativa en la qual especifiquen el pes màxim del vehicle que pot estar acoblat al vehicle principal. És a dir, indiquen que el remolc pot tenir mínim un pes de 750 Kg i màxim de 4.250 Kg per a poder optar per aquesta autorització en el mateix permís classe B.\nCal destacar que quan el vehicle supera els 3.500 Kg sense arribar al pes màxim esmentat, el conductor ha de superar la prova les proves en circuit tancat i obert. Només així podrà demostrar les seves aptituds en el moment de conduir.\nEs tracta d'una anotació en el carnet anomenada Codi Harmonitzat B96\nEn què consisteix aquesta anotació en el Carnet B96? Aquesta és una altra de les inquietuds que normalment que pots tenir al moment de voler viatjar amb un remolc. No obstant això, no tens res de què preocupar-te.\nAl moment d'aprovar l'abans esmentat (les proves en circuits oberts i tancats), en el teu mateix permís classe B et realitzaran una anotació anomenada també Codi Comunitari Harmonitzat 96, o simplement Codi Harmonitzat B96. Quan ho tinguis, podràs viatjar sense cap mena de problemes complint amb els límits de velocitat segons l'indica la normativa.\nAutorització B96: No fa falta un permís\nEncara que li diuen permís B96, en realitat es tracta d'una autorització emesa per la Direcció General de Trànsit, institució coneguda per les seves sigles DGT. Amb aquesta autorització, el conductor podrà manejar el seu vehicle amb remolcs o semiremolcs que no excedeixin dels límits abans descrits.\nPer a optar per aquesta autorització, que és un complement del carnet B, no han de realitzar cap mena de prova teòrica. Malgrat això, si estàs interessat a obtenir aquesta autorització sí que has d'aprovar la prova pràctica, la qual consta de dues parts. La primera és una prova que realitzen en circuit tancat i l'altra és circulació en vies públiques.\nEl procés indica que primer has de realitzar la del circuit tancat on faràs les maniobres que apliquen en aquest cas, com la I i M.\nEn aprovar aquests dos exercicis, podràs passar a la fase de circulació en vies públiques. Allí t'avaluaran les destreses que tens en complir amb les normes de circulació que vas aprendre però aquesta vegada en vies obertes al trànsit.\nLa maniobra I es pot dir que està formada per diversos tipus de moviments, els quals pot realitzar el conductor depenent del lloc en el qual es trobi. És a dir, has d'estacionar de manera lineal, en oblic o perpendicular, usant correctament la marxa cap endavant o enrere segons la normativa de la DGT.\nA més, tindràs l'opció d'estacionar el vehicle en pendent ascendent o descendent.\nAquesta segona maniobra és la que normalment utilitzen per a desacoblar i desenganxar el remolc mentre estaciona el vehicle tractor al costat. En aquesta fase és important que no estacionis el vehicle de manera lineal. A més, el remolc ha de mantenir-se totalment immobilitzat i recolzat en els seus respectius suports. Si no fas l'abans descrit, no passaràs la prova.\nPermís B96: Requisits per a tenir el codi harmonitzat\nEstàs buscant en Internet els requisits per al permís B96? La resposta a aquesta interrogant és bastant senzilla. Per a obtenir aquest codi harmonitzat, és important que:\nSiguis major de 18 anys.\nTinguis ja un permís de conduir classe B.\nHagis superat les proves abans esmentades, tant les de maniobres com les de circulació.\nQuant a les classes, no existeix una obligació com a tal que hagis de comptar amb una quantitat de pràctiques. No obstant això, si vols superar les proves de maniobres i circulació, la teva millor opció serà prendre diverses perquè puguis tenir major seguretat.


Cap escola de Rubí tancarà el curs vinent, però desapareixeran línies - Ajuntament de Rubí\nCap escola de Rubí tancarà el curs vinent, però desapareixeran línies\nCap escola de Rubí tancarà el curs vinent, però desapareixeran línies La regidora d’Educació, Arés Tubau, s’ha reunit recentment amb el director dels Serveis Territorials del Departament d’Ensenyament, Lluís Baulenas. https://www.rubi.cat/ca/ajuntament/comunicacio/sala-de-premsa/notes/cap-escola-de-rubi-tancara-el-curs-vinent-pero https://www.rubi.cat/@@site-logo/ajuntament-de-rubi.svg\nLa regidora d’Educació, Arés Tubau, s’ha reunit recentment amb el director dels Serveis Territorials del Departament d’Ensenyament, Lluís Baulenas.\nEl director dels Serveis Territorials del Departament d’Ensenyament, Lluís Baulenas, ha confirmat que cap escola de Rubí tancarà el curs vinent a causa de la davallada demogràfica, a diferència del que passarà en altres municipis del país, com ara Cerdanyola o Terrassa.\nBaulenas ha comunicat personalment aquest compromís a la regidora d’Educació de l’Ajuntament de Rubí i portaveu d’ERC, Arés Tubau, en el marc d’una reunió en la qual, però, sí que ha avançat que desapareixeran algunes línies en centres rubinencs. Concretament, el curs 2013-14 l’escola El Bosc passarà a tenir una línia de P3 (ara en té 2), confirmant així la previsió que serà un centre d‘una línia, mentre que l’institut Torrent dels Alous oferirà 2 línies de 1r d’ESO, quan actualment en té 3, i l’IES la Serreta passarà de 4 a 3 línies de 1r d’ESO.\nPUOSC per rehabilitar el Pau Casals\nQuant als compromisos pendents de nova construcció de centres, la Generalitat continua dient que són prioritaris, però que la falta de recursos econòmics fa que no hi hagi data concreta. Es tracta de la construcció de la nova escola El Bosc i de l’institut Torrent dels Alous, la construcció dels quals en cap cas està prevista per al proper curs. En aquest sentit, la regidora d’Educació, Arés Tubau, reitera que continuarà vetllant pel bastiment d’aquests centres perquè “invertir en educació és invertir en el futur de la ciutat i del país”.\nLa Generalitat, però, no té previst invertir en la rehabilitació de l’escola Pau Casals, un canvi de plans que preocupa molt a Tubau i que significa incomplir el compromís que va adquirir l’any passat de rehabilitar l’equipament a través d’un pla de millora plurianual.\nPer tal de pal·liar la situació, l’Ajuntament està estudiant la possibilitat de fer-hi obres de millora amb recursos propis, tot i que la competència és de la Generalitat, i demanant una subvenció en el marc del PUOSC (Pla Únic d’Obres i Serveis de Catalunya). Segons la regidora, es tracta d’un compromís de l’equip de govern que requereix també de la complicitat de la resta de formacions polítiques perquè és un tema de ciutat. “Hem de trobar les solucions necessàries perquè la bona tasca educativa dels docents i de l’AMPA vagi acompanyada d’unes instal·lacions que permetin estudiar en condicions a l’alumnat”, reclama Tubau.


pass@muntanyes: Pic de Thoumasset amb esquís\nDificultat: ME, S2 (BE, S3 si els darrers 200 m tenen neu suficient).\nPunt de sortida: aparcament de Sorteny (Andorra)\nPiulada del cap de setmana passat.\nA les nou del matí l'aparcament de Sorteny és ple a vessar; molta gent encarem direcció nord però de mica en mica, com per art de màgia, la gent va "desapareixent": uns van cap al Port de Banyell i els altres... no ho sabem. Així, assolim el Port de Siguer, en general sempre per pendents suaus, juntament a un altre grup que desisteix de fer el Thoumasset perquè, realment, des d'aquest coll es veu mooolt lluny el cim.\nDes del coll encara cal remuntar uns pocs metres a la dreta per encarar amb major comoditat el descens a l'Estany Blau, tot just uns 100 m- que es poden fer amb pells o sense, ja que baixa molt suaument.\nSuperem el curt llac i encarem els darrers 400 m fins al cim; els 200 primers és una pala relativament directa que mena al coll punt en el qual s'acaba la neu,\nde tal manera que assolim el Thoumasset per un terreny poc còmode a causa de la manca d'homogeneïtat: trams de roca, trams de neu, ...\nDe baixada del llom ens creuem amb en ZAX però com que anem tan "disfressats" no ens coneixem.\nPer al descens desfem camí per una neu prou bona si es busca les zones més obagues, especialment a les cotes altes;\nDes de l'estany encara ens queda remuntar els 100m fins al Port de Siguer, caldrà, doncs, tornar a posar les pells.\nCreuat el port les cotes baixes ja es fan notar i la neu s'ha tornat primavera-pesada però de bon esquiar.\nIep!, llàstima que tots anéssim per feina i no ens entretinguèrem a fer-la petar una estona....\nZ's i S's !!!\n4 de març de 2014 a les 16:28\nUna de les zones més feréstegues d'Andorra, per no dir la que més.\n5 de març de 2014 a les 14:06\nEi Daniel, sí que va ser una bona llàstima...\nRealment Roger, una zona molt guapa, no la coneixíem i ens va encantar.\n6 de març de 2014 a les 8:23


Casa de Cultura de Girona-Auditori Josep Viader – 2022 – FESTIVAL SIMFONIC | 100 concerts simultanis i gratuïts\nCasa de Cultura de Girona-Auditori Josep Viader – 2022\nGrups instrumentals de l’escola\nL’escola de música Preludi és una escola que vetlla per la música com a art!, Espai d’emocions i desenvolupament personal. Els alumnes s’introdueixen al món dels sons des de molt petits jugant amb la música. És una escola de música que cerca les millors metodologies, sortint dels aprenentatges mecanitzats. L’eix principal és gaudir de la música en grup i per això té dues corals, la infantil amb més de 30 alumnes i el cor jove. També té una orquestra, on hi participen els alumnes d’instruments.\nL’infant és un ésser únic, diferent i exclusiu és important que aprenguin segons les seves inquietuds, capacitats i necessitats i això és el que cerca Preludi, una escola petita a on el nen és el més important.\nCasa de Cultura de Girona – Auditori Josep Viader\nL’auditori Josep Viader de la Casa de Cultura és una antiga capella adaptada per a l’activitat musical del centre, que té una programació estable de concerts, i que comparteix aquest espai amb el Conservatori de Música de Girona, situat al mateix edifici, l’antic hospici de la ciutat. L’auditori, especialment indicat per a música vocal i de cambra, disposa d’un piano Steinway de gran cua i un equip tècnic permanent per a la sonorització d’aquelles formacions instrumentals que ho requereixen. Des de 2008 disposa també d’un orgue de canons que consta de dos teclats manuals, un teclat pedaler, i setze registres. L’orgue va ser l’últim que va construir a Girona la família d’orgueners Aragonès. L’instrument construït per a l’auditori privat del mestre Joan Altisent, que l’havia encarregat, es va inaugurar l’any 1961 i el va restaurar i adaptar per a la Casa de Cultura de Girona la casa Johannes Klais Orgelbau de Bonn.


L'històric flabiolaire Quirze Perich apareix al film documental\nVa ser una de les sorpreses de la programació de Les Santes 2016 i aquest any repeteix, amb un "plus" de cinc minuts més. La pel·lícula Les Santes Retro amb imatges de la Festa Major mataronina de les dècades dels seixanta, setanta i vuitanta, tornarà a la gran pantalla amb dos passis, els dies 21 i 22 de juliol, altre cop al Foment Mataroní.\nEl projecte que lidera Andreu Roig, es torna a citar amb els mataronins, per gaudir d'aquesta peça històrica única que permet veure com fa poques dècades celebraven els mataronins els dies al voltant del 27 de juliol.\nLa tasca de Mataró Retro no acaba i han pogut recuperar, d'ençà de l'estrena del film l'any passat, cinc minuts de metratge més que s'afegeixen a la pel·lícula. Així, també els que ja l'any passat van anar al Foment a veure el documental poden repetir.\nLes Santes Retro és una pel·lícula dirigida per Andreu Roig i es projectarà amb aforament limitat al Foment Mataroní, coorganitzador de l'acte.


➤ ➤ L'animal que podria tenir la clau per acabar amb el coronavirus\nL'animal que podria tenir la clau per acabar amb el coronavirus\nCompta amb un sistema immunològic insòlit que pot ser molt important a l’hora de desenvolupar anticossos contra la malaltia\nper Xavi Segura dimecres, 6 de maig 2020 - 17:13h\nLes alpaques compten amb un sistema immunològic que podria ser clau contra el coronavirus | Arxiu\nEls experts apunten al fet que la pandèmia del coronavirus hauria començat en els ratpenats, però sembla que també podria acabar-se a través dels animals. I és que l'equip del Laboratori de Biotecnologia Mèdica de la Universitat Austral de Xile treballa amb alpaques per tal de trobar una vacuna a través d'aquest animal que neutralitzi el virus.\nSegons els investigadors, aquests animals compten amb un excepcional sistema immunològic que podria ser capaç de generar anticossos contra el coronavirus. La majoria dels anticossos de les alpaques són molt simples, ja que es generen a partir d'un sol gen i això permet que, amb una sola mostra de sang, es puguin obtenir els gens que produeixen anticossos, que es mostren molt ben separats en les observacions a través del microscopi.\nEntre ells també es podrien trobar els anticossos del coronavirus. Si això funcionés, es podrien arribar a desenvolupar a gran escala i produir-los de forma il·limitada, afirmen els experts. En definitiva, es podria generar una vacuna efectiva per als humans gràcies a aquests animals. No obstant, la investigació encara es troba en una fase inicial.\nCom es desenvolupa l'estudi\nL'equip de la Universitat Austral de Xile desenvolupa el treball gràcies a l’ús d’una tecnologia que utilitza el Celldiscoverer 7, un dels microscopis més avançats que existeixen. Això permetrà localitzar de forma automàtica i més ràpida els anticossos aïllats en les extraccions de les alpaques.\nEn aquest sentit, els investigadors ja han fet grans avenços en el camp, amb la identificació d'anticossos que han immunitzat a diversos exemplars d'alpaques contra el procés inicial del coronavirus. Això obre la porta a generar en un futur un antiviral que podria ser inhalat o injectat pels éssers humans amb la malaltia. No obstant, encara queden diverses fases per corroborar aquests extrems.\nLa fàbrica de Nissan de Barcelona, paralitzada


ÒRGANS DE GOVERN – Cambra de Comerç de Palamós\nEls Òrgans de Govern de les cambres són el Ple, el Comitè Executiu i el President/a, i els seus electors són les empreses censades a la demarcació de la Cambra, és a dir, les persones naturals o jurídiques que exerceixen una activitat empresarial, persones proposades per les organitzacions empresarials intersectorials més representatives a la demarcació de la cambra i les empreses amb major aportació voluntària. El seu mandat dura 4 anys.\nEs l’òrgan suprem de govern i representació de la Cambra. Esta compost per 20 membres elegits mitjançant sufragi lliure, igual i directe i secret, entre tots els electors de la Cambra (14), membres elegits pel Ple a proposta de les organitzacions empresarials més representatives (2) i empreses amb majors aportacions voluntàries (4).\nEl Ple aprova els pressupostos, determina la política de la Cambra i designa al Comitè Executiu i al President.\nEl Comitè executiu, és l’òrgan permanent de gestió, administració i proposta de la Cambra. Està format pel president, el vicepresident 1r., la vicepresidenta 2a., el tresorer i 6 vocals.\nMembres Comitè Executiu\nEl president és qui ostenta la representació de la Cambra. També ostenta la presidència del comitè Executiu i es el responsable de l’execució de tots els acords. Des del 31 de maig de 2019, el president de la Cambra de Comerç de Palamós és el Sr. Pol Fages Ramió.\nLa Cambra pot anomenar fins a vuit vocals consultors, entre els electors de la Cambra, que no siguin membres del Ple, o bé entre representants o alts càrrecs d’entitats públiques o privades d’importància econòmica o social rellevant en l’àmbit territorial de la Cambra. La funció dels vocals consultors és col·laborar en les tasques corporatives participant en alguna comissió, o grups de treball i assistint a les sessions del Ple que se’ls convoqui, amb veu però sense vot.


Bacardí celebra aquest Nadal un sorprenent Christmas Day\nBacardí celebrarà el proper diumenge 20 de desembre el Christmas Day, un esdeveniment molt especial per celebrar el Nadal i acomiadar l'any. L'esperada cita tindrà lloc a Casa Bacardí i de 12:00h a 14:00h i de 16:30h a 20:00h al museu i serà de lliure accés per a tots els assistents.\nEls presents podran assaborir els còctels més icònics de Bacardí com el Mojito, el Cuba Libre, el Viejo Cubano o el Daiquiri, preparats amb els productes estrella de la marca: Ron Bacardí Carta Blanca i Bacardí 8 Anys. A més, durant l'esdeveniment els còctels llegendaris tindran un preu reduït de 5 euros.\nSens dubte és una oportunitat única per conèixer Casa Bacardí, descobrir la història de la marca des dels seus inicis i gaudir dels seus còctels més històrics elaborats pels millors mixologistes. Tot això ambientat amb l'esperit nadalenc que caracteritza aquestes dates.\nCHIRISTMAS DAY BACARDÍ\nDia: Diumenge, 20 de desembre.\nHorari: 12:00h a 14:00h i de 16:30h a 20:00h.\nDirecció: Casa Bacardí (Plaça Ajuntament, 11, 08870 Sitges).\nBacardí és el rom més premiat arreu del món\nEn 1862, a la ciutat de Santiago de Cuba, el fundador Don Facundo Bacardí Massó va revolucionar la indústria de les begudes espirituoses quan va crear un rom refinat, amb un sabor particularment suau - BACARDÍ. El sabor únic del rom BACARDÍ va inspirar als pioners de còctel per inventar algunes de les receptes més famoses del món, incloent BACARDÍ Mojito, el Daiquiri BACARDÍ, BACARDÍ Cuba Lliure, BACARDÍ Pinya Colada i BACARDÍ president. Ron BACARDÍ és la marca de rom més premiada del món, amb més de 550 premis per la seva qualitat, sabor i innovació. Avui en dia, el rom BACARDÍ es fa a Puerto Rico i Mèxic, on es produeix de manera artesanal per garantir que el sabor segueixi sent el mateix avui com quan va ser creat


Etiqueta: núvol de màrqueting | Martech Zone\nEtiqueta: núvol de màrqueting\nDimecres, març 23, 2022 Monday, May 16, 2022 Douglas Karr\nCentre de preferències de correu electrònic i pàgines de cancel·lació de la subscripció: utilització de funcions i publicacions\nDurant l’últim any, hem estat treballant amb una empresa nacional en una complexa migració i implementació de Salesforce i Marketing Cloud. Al principi del nostre descobriment, vam assenyalar alguns problemes clau respecte a les seves preferències, que estaven molt basats en les operacions. Quan l’empresa va dissenyar una campanya, creava una llista de destinataris fora de la seva plataforma de màrqueting per correu electrònic, penjava la llista com a llista nova, dissenyava el correu electrònic i l’enviava a aquesta llista.\nS'ha explicat un enfocament intel·ligent de la personalització del correu electrònic\nDimecres, gener 16, 2019 Dissabte, gener 19, 2019 Denis Zhinko\nEls professionals del màrqueting solen veure la personalització del correu electrònic com una pista de l’eficàcia més gran de les campanyes de correu electrònic i l’utilitzen massivament. Però creiem que un enfocament encertat de la personalització del correu electrònic dóna millors resultats des del punt de vista de la relació cost-efectivitat. Tenim la intenció que el nostre article es desenvolupi des del bon correu electrònic massiu antic fins a la sofisticada personalització del correu electrònic per mostrar el funcionament de les diferents tècniques en funció del tipus i del propòsit del correu electrònic. Anem a donar la teoria del nostre


La dualitat - Diari digital de Ràdio Platja d'Aro\n“La dualitat és la propietat o el caràcter de què és doble o conté en si dues naturaleses, dues substàncies o dos principis”, aquesta és la definició que proposen a la web significados.com . Si recorrem a expressions més simples i quotidianes: bé i mal, yin i yang, sol i lluna, dia i nit, i així totes les paraules que tenen el seu antònim.\nSempre s’ha parlat de dualitat en el món emocional. I perquè serveix? Per equilibrar.\nNo pot haver-hi el blanc sense el negre, la llum sense la foscor, la lluna sense el sol, donar sense rebre, el cel i la terra, per exemple. És un argument obvi i coherent. Tot a l’Univers està en equilibri. I perquè hi hagi aquest balança, necessitem els pols oposats de les coses.\nUn refrany diu que: «els pols oposats s’atreuen». És veritat que el primer que sabem fer és queixar-nos. I per a tot: a l’estiu fa massa calor, a l’hivern massa fred, massa feina o avorrits per no tenir-ne, fills petits i molt d’estrès, i quan són grans i marxen, ens sentim massa sols.\nEm pregunto si ens sentim feliços, simplement per estar vius.\nSi l’altra cara de la moneda ha d’existir, per donar-nos aquesta justesa vital, per què protestem tant? El que hem de fer és ser conscients que hem d’esforçar-nos a viure d’una altra manera.\nHem de tenir una força de voluntat brutal i ens hem d’aplicar-ho, costi el que costi, per entendre que hem de canviar els nostres costums equivocats.\nHem de tenir lucidesa per saber que som responsables de les nostres vides i que si volem viure-la plenament, hem d’acceptar tot el que arriba tal com és. S’ha d’eliminar la protesta. Hem de sentir-nos bé, tant si plou com si fa sol. Sé que costa molt fer aquesta mutació de pensament, però és vital i necessari.\nAl matí, en llevar-nos, podem començar-lo donant les gràcies al nostre cor per continuar bategant i regalar-nos un nou dia. Agrair al llit el descans que ens ha aportat. Donar gràcies a l’aigua que neteja el nostre cos. Agrair tot el que ens proporciona la vida per viure bé en aquest Planeta.\nDonar les gràcies a totes les persones que tenim a la nostra vida. A la feina, al sostre que tenim. A tot! Si comencéssim per aquí, se’ns obririen les portes del nou camí terrenal.\nQuè és el primer que dieu quan us aixequeu al matí, encara sota els llençols? «Encara avui he d’anar a treballar! Quina calor insuportable que fa! A veure per a on cauran avui!», etc.\nSer així de pessimistes i inharmònics és el pitjor que podem fer. L’única cosa que provocarem és permetre a la vida que ens doni el que estem pensant i malauradament, sentint.\nPensem, parlem, sentim i materialitzem.\nQuan anem a dormir quin costum tenim? Si ens adormim irritats, ens llevem igual. Doncs, cuidem els últims moments del vespre, abans de tancar els ulls, si volem obrir-los el matí següent sentint-nos bé.\nAquests rituals són tan senzills que normalment no hi pensem. A més, són gratis. I, per aquest motiu, tampoc entenem la seva eficàcia. Estem massa acostumats a comprar i a pagar per tenir el que normalment volem. El que no sabem és que el que més necessitem és el que més ens costa d’assolir. I, tot el que hem d’interioritzar és que no podem trobar a les estanteries dels supermercats el valor de voler canviar els patrons i els mitjans per fer-ho. No es poden comprar.\nHi ha a l’abast de tothom molta informació avui en dia. I, com ja vaig dir: el mestre compareix quan l’alumne està preparat. No us preocupeu. Tot passa perquè ha de passar. El fet que esteu llegint aquests articles, ja és evident que esteu fent un pas per millorar les vostres experiències. Heu decidit, encara que sigui en silenci, reconèixer la voluntat de creure que hi ha unes lleis que governen l’Univers i que ens donen una qualitat de vida si les comprenem i les acceptem.\nO també ja heu despertat. I simplement les meves paraules vibren amb vosaltres.\nSigui com sigui, el més important és tenir una bona actitud per viure tot el que la vida ens ofereixi. Tot ens serveix: la pluja, el sol, les estacions, els animals, les persones.\nTota dualitat ens aporta equilibri. Ens fa entendre que tot és necessari, que com és a dalt, és avall. Els dies passen i sempre són amb sol i lluna. Sempre els mateixos, tot i que els núvols a vegades no ens deixen veure com brillen. I no passa absolutament res.\nRes té importància. Totes són experiències per aprendre.\nPrevious Previous post: Novetats musicals setmana del 6 de juny\nNext Next post: Els càmpings locals auguren un estiu excel·lent en una temporada plena de novetats


Imatge de la primera edició del festival. Comunicant Bona Premsa\nEl No Surrender Festival convocarà el pròxim diumenge 9 de juny als joves d’entre 5 i 15 anys per assajar la cançó Glory Days de Bruce Springsteen, que interpretaran el dia 29 de juny un miler de músics a la tercera edició del No Surrender Festival de Vilanova de Bellpuig. La del diumenge serà unasessió d’assaig per seccions que anirà a càrrec del director musical del festival, Antoni Tolmos i que tindrà lloc a la zona esportiva de Vilanova de Bellpuig. Els interessats poden inscriure’s a la web del festival: www.nosurrenderfestival.com\nEls horaris del NO SURRENDER KIDS són els següents:\n9.30 h - Muntatge de bateries\n10.10 h - Assaig de bateries\n10.30 h - Assaig de baixos i guitarres\n10.50 h - Assaig de teclats, vents i bateries\n11.10 h - Assaig de veus\n12.00 h - Assaig de tots els músics i cantants\n12.45 h - Final dels assajos\nEn el marc del No Surrender Kids es presentarà la rèplica de la guitarra de Bruce Springsteen, fabricada pel lutier de Les Borges Blanques Juan Yeste, i que se sortejarà el dia del festival. La recaptació que s’obtingui amb el sorteig de l’instrument es donarà a Acudam, entitat del tercer sector del Pla d’Urgell, dedicada a l’atenció i a la millora de la vida de les persones amb discapacitat intel·lectual.\nMés de 500 músics de tot el món s’inscriuen per interpretar ‘Glory days’\nSegons ha explicat Josep Maria Pons, el ritme de les inscripcions continua essent molt alt, ja hi ha més de 500 músics inscrits, i el 70% dels participants són nous, tant d’arreu de l’estat espanyol (Catalunya, Galícia, País Basc, Madrid, València, Andalusia, Mallorca) i de l’estranger (França, Itàlia, Alemanya, Holanda, Anglaterra, Suïssa, EUA i Austràlia).\nLlegit 56 vegades\tDarrera modificació el Dilluns, 03 Juny 2019 09:53\nMés en aquesta categoria: « L'estany d'Ivars i Vila-sana renova la senyalització i incorpora panells adaptats al braille\tLes escoles de Vilanova de Bellpuig i Bellaguarda, premiades en el cinquè concurs Apilo XII »


Plusvàlua municipal i herències\nMoltes vegades quan calculem els costos en una herència, algun client se sorprèn de l’import a pagar per l’anomenada Plusvàlua municipal. És molt freqüent trobar articles en els diaris parlant de l’Impost de Successions però no d’aquest impost, i en canvi el 90% de les herències paga plusvàlua municipal i no Successions.\nAquestes preguntes me les feia l’Eduard, quan signava l’herència de la seva mare i vaig passar a explicar-li:\n1) S’aplica només als habitatges o terrenys urbans, mai a les finques rústiques. Si s’hereta un terreny en el camp no pagarà plusvàlua ja que precisament el nom és Impost sobre l’Increment de Valor dels terrenys de Naturalesa Urbana.\n2) Qui ho paga en una herència? Lògicament l’hereu, o en cas de ser varis el que s’adjudiqui aquesta finca.\n3) Com es calcula? El valor que utilitzen els Ajuntaments és el valor cadastral del sòl (no compta el valor de la construcció) i es multiplica per un coeficient diferent per a cada municipi i els anys que ha tingut la finca el causant, mínim 1 any i màxim de 20.\n4) Quant temps tinc des de la mort del causant? Sis mesos, encara que es pot demanar una pròrroga per 6 mesos més mitjançant sol·licitud signada pels hereus.\n5) I si el causant va adquirir per un valor més alt segons la seva escriptura? En aquest cas es podria recórrer el pagament per a no haver de fer front al pagament, al no existir pròpiament increment de valor.\n6) Com es paga l’impost?. Segons cada Ajuntament, en alguns cal calcular un mateix (autoliquidació) o bé declarar i l’Ajuntament farà els càlculs,\n7) I si em venc el pis que he heretat, torno a pagar plusvàlua?. Sí, ja que en tota transmissió, sigui d’herència, donació o compravenda es paga, però en cas de vendre en menys d’un any sortirà import 0, i si el venc en els primers anys des de la defunció la quantitat serà mínima ja que haurà transcorregut molt poc temps des de l’ultima meritació.\n8) No confondre plusvàlua municipal amb la plusvàlua en cas de venda que es liquida per l’IRPF.\n9) Hi ha bonificacions? Sí, sol haver-hi en cas d’habitatge habitual del causant però solen limitar-se a uns imports (per exemple fins a màxim de 95.000 euros de valor cadastral).\n10) Un discapacitat o major de 65 anys paga plusvàlua municipal? Desgraciadament gairebé cap municipi contempla bonificacions o exempcions per a discapacitats o persones majors de 65 anys.\nArticle anteriorL’octubre va acabar amb 80 anoiencs menys a l’atur\nPròxim articleLa sosteniblitat com a palanca del desenvolupament econòmic


L’OMS denuncia que als països pobres només han arribat 25 vacunes: “El món és a un pas d’un fracàs moral” – CATAC-CTS/IAC\nL’Organització Mundial de la Salut ha denunciat que als països pobres només han arribat 25 dosis de la vacuna contra la covid-19. Si bé més de 39 milions de dosis de vacunes ja han estat administrades en almenys 49 països d’ingressos alts, només 25 dosis han estat destinades a un sol país pobre, Guinea. “Ni 25 milions ni 25 mil dosis, no. Només 25”, apunta l’OMS.\nPer això, el director de l’OMS, Tedros Adhanom ha alertat de l’accés desigual a les vacunes assegurant que “el món és a un pas d’un fracàs moral catastròfic”. En una roda de premsa aquest dilluns, Adhanom ha acusat als fabricants de “prioritzar” l’aprovació reguladora de les seves vacunes en països rics on els beneficis són més alts.


Radiografies - Centre Veterinari La Creu Sabadell\nEts aquí: Inici / Radiografies\nClínica Veterinària – Radiografies\nA la nostra clínica veterinària a Sabadell comptem amb un equip de radiografies veterinàries precís i d’alt nivell. El nostre sistema de radiologia ens permet realitzar radiografies per a gossos, gats i altres animals de companyia capacitant al nostre equip veterinari per diagnosticar en el menor temps possible patologies de diferents nivells com ara:\nTraumatismes i displàsies\nSeguiment efectiu de post-operatoris\nDiagnosi d’urgències veterinàries\nEl nostre equip de radiografies veterinàries resulta especialment útil en casos d’urgència veterinària en què, un diagnòstic precoç, pot esdevenir vital ja que capacita el nostre equip d’especialistes per dur a terme el tractament més idoni en pocs minuts des de l’ingrés de la teva mascota a la clínica veterinària.\nEspecialment indicada aquesta prova en el seguiment veterinari de gossos i gats d’edat avançada (geriatria de mascotes) per diagnosticar i prevenir futurs problemes de diversa patologia.\nA la nostra clínica veterinària a Sabadell t’oferim analítiques per al control de malalties cròniques o anàlisis rutinàries anuals per detectar malalties perilloses com la leishmaniosi. Amb una simple analítica obtenim la informació en el moment, podent aplicar el tractament indicat immediatament en casos que així ho requereixin.\nA més d’anàlisi de sang, també podem realitzar anàlisis d’orina i coprològiques, altres opcions per a la detecció d’un altre tipus de patologies o trastorns crònics o puntuals.


El Maresme posa en marxa un mercat itinerant exclusivament de Productes de la Terra | Xarxa Productes de la terra\nInici Apunts El Maresme posa en marxa un mercat itinerant exclusivament de Productes de la Terra\nEl Maresme posa en marxa un mercat itinerant exclusivament de Productes de la Terra\nPublicat per Membre inactiu el 31/03/2014 - 13:38\nArenys de Mar, Argentona, Montgat i Tiana són els quatre municipis de la comarca que comptaran amb un mercat on es comercialitzaran exclusivament Productes de la Terra del Maresme. Es tracta d'un projecte pilot i pioner que, segons ha manifestat Jordi Subirana, Diputat de Comerç de la Diputació de Barcelona, es podría exportar a altres territoris. El mercat, que comptarà amb 15 parades, començarà el mes d'abril.\nEl President del Consell Comarcal del Maresme, Miquel Àngel Martínez i Camarasa, el Diputat de Comerç de la Diputació de Barcelona, Jordi Subirana, i els alcaldes d'Arenys de Mar (Estanis Fors), Argentona (Ferran Armengol), Montgat (Francesc Garcia) i Tiana (Esther Pujol), han signat avui el conveni de col·laboració que permetrà desenvolupar el projecte en aquestes quatre poblacions.\nEl mercat itinerant de Productes de la Terra Maresme inclourà un total de 15 parades de fruites i verdura, cervesa, formatge, pa, melmelades i altres productes que elaboren a la comarca professionals que formen part del cens de Productes de la Terra Maresme - Artesania Alimentària. La filosofia és, segons ha explicat Jordi Subirana, "dinamitzar el teixit productiu creant nous canals de comercialització dels productes de proximitat". Un sector econòmic que, segons ha avançat el Conseller Delegat de Promoció Econòmica del CCM, Santi Fontbona, "és un dels sectors que el Pla Estratègic de Desenvolupament Econòmic del Maresme que es presentarà les properes setmanes considerat com a emergents en els propers 4 anys".\nAquest projecte pilot, en paraules del President del CCM, "demostra que la col·laboració entre administracions és vital per a endegar i tirar endavant accions que beneficien a tothom". El Consell Comarcal del Maresme és l'administració que coordinarà i donarà suport tècnic als municipis i la Diputació de Barcelona la que dóna suport econòmic a la iniciativa.\nEl mercat itinerant de Productes de la Terra Maresme es durà a terme els dissabtes al matí de manera rotatòria pels 4 municipis. S'estrenarà el 5 d'abril a Montgat. El calendari serà el següent:\n1r dissabte de mes: Montgat\n2n dissabte: Tiana\n3r dissabte: Argentona\n4t dissabte: Arenys de Mar.\nMARESME MERCAT ITINERANT\nGeneral, Xarxa Productes de la terra, Xarxa Productes de la terra\nReconeixement de la IGP Pa de Pagès Català\nL'Anoia del Camp a la Taula estrena perfils a les xarxes socials\n65 lectures aquest mes